**Yhteistyöryhmän 5. kokous**

Keskiviikko 14.9.2022 klo 9-11, Teams

**Osallistujat:** Juhani Damski (pj), Annukka Berg (siht.), Päivi Antikainen, Juha Haataja, Harri Hakaste, Jarmo Heinonen (9.56 asti), Kari Herlevi, Karoliina Kinnunen Mohr, Minna-Mari Kaila, Johanna Kohl (10.26 asti), Tuovi Kurttio, Juha Laurila, Paula Laine, Jutta Laine-Ylijoki, Ilona Lundströn (10.43 asti), Jenni Oksanen, Marja Ola, Jussi Nikula, Taina Nikula, Mia Nores, Anna-Maija Pajukallio, Miira Riipinen (9.55 asti), Jyri Seppälä, Heikki Sorasahi, Sari Tasa, Kimmo Tiilikainen, Anne Vasara, Pia Vilenius, Veera Visuri, Aaron Vuola, Saku Vuori, Tiina Vyyryläinen (10.25 asti)

**1) Kokouksen avaus**

Juhani Damski avasi kokouksen klo 9.01.

**2) Edellisen kokouksen muistiinpanot**

Hyväksyttiin edellisen kokouksen [muistiinpanot](https://tila.tiimeri.fi/sites/vn-kiertotalous/_layouts/15/WopiFrame.aspx?sourcedoc=%7bBCC810C3-44BC-4775-9B25-9DAAE651A2FF%7d&file=Muistiinpanot%20(Yhteisty%C3%B6ryhm%C3%A4n%204.%20kokous%2021.6.2022).docx&action=default).

**3) Uusien jäsenten esittäytyminen**

Kiertotalouden yhteistyöryhmän uusina jäseninä aloittaneet Anne Vasara (UM), Mia Nores (YTP) ja Jutta Laine-Ylijoki (KIVO) esittäytyivät.

**4) Kiertotalous ja ruoka (9.10-9.53)**

Minna-Mari Kaila esitteli teemaa. Esitys löytyy [yhteistyöryhmän Tiimeristä.](https://tila.tiimeri.fi/sites/vn-kiertotalous/Tiedostot/2021%20Kiertotalousohjelman%20toteutus/Yhteisty%C3%B6ryhm%C3%A4n%20kokoukset/5.%20kokous%2014.9.2022/14092022%20Kest%C3%A4v%C3%A4%20ruokaj%C3%A4rjestelm%C3%A4%20ja%20kiertotalous%20%28Minna-Mari%20Kaila%29.pdf)

**Yhteenveto keskustelusta**: Keskustelussa nousi esiin muun muassa se, että Venäjän rooli lannoitekokonaisuudessa on suuri. Hyökkäyssodan takia lannoitteiden hinta on ollut korkea ja saatavuus huonoa esimerkiksi tänä syksynä. Huoltovarmuuspaketista käytettiin kuitenkin 100 miljoonaa euroa mm. biokaasulaitoksiin kohdistuviin investointeihin. Investoinnit lisäävät sekä energian että lannoitteiden saatavuutta. Yhtenä haasteena kokonaisuudessa on kuitenkin karjatilojen ja siten lantakuorman keskittyminen tietyille alueille.

Tämän lisäksi haasteena saattaa tällä hetkellä olla liiallinenkin varovaisuus hankkeiden valmistelussa ja käynnistyksessä. Esimerkiksi kierrätyslannoite- ja biokaasuhankkeiden kannattavuus on parantunut ja kysyntä lisääntynyt nopeasti. Onko tämä huomioitu mahdollisten toteuttajien parissa? Onko biokaasuinvestoinneista kerätty tietoa? Myöskään hiilensidonnan hankkeissa ei ole riittävästi lähtöjä. Toisaalta vaikkapa Pohjois-Pohjanmaalla haettiin yhdellä hakukierroksella saman verran uusiutuvan energian tukia kuin viime vuonna yhteensä. Kaikkiaan silti pohdittava, miten kestävään ruoka- ja energiajärjestelmään liittyviä hankkeita saataisiin lisää liikkeelle elintarviketurvallisuudesta tinkimättä. Hyvä lähde tässä työssä mm. Luken tuore [julkaisu kiertoihin perustuvasta biotaloudesta](https://jukuri.luke.fi/handle/10024/552226).

Keskusteltiin karjatalouden ja regeneratiivisen maatalouden roolista kiertotalouden mukaisessa ruokajärjestelmässä. Ravinteiden kierrättäminen karjan kautta on koko ruokajärjestelmän näkökulmasta vähemmän tehokasta. Eläintuotannon vähentäminen onkin nostettu esiin yhtenä merkittävimpänä keinona kohti luonnon monimuotoisuutta vaalivaa, hiilineutraalia ja resurssitehokasta ruokajärjestelmää.

Ruokaketjun kannalta myös hävikin vähentäminen on tärkeä kysymys. Esimerkiksi yhden leipäpalan pois heittäminen aiheuttaa saman verran päästöjä kuin leivän kääreenä ollut muovipussi. Kaupan alalla on tehty innovaatioita hävikin vähentämiseksi. Hävikkihyllyt ovat osoittautuneet toimivaksi ratkaisuksi, ja niiden ulkonäköön on panostettu. Kolhiintuneista hedelmistä puristetaan mehuja, ja käytetyistä kahvinporoista tehdään kasvuturvetta,

**4) Mineraalien riittävyys ja fossiilisten polttoaineiden korvaaminen (9.54-10.29)**

Saku Vuori esitteli [GTK:n selvitystä](https://www.gtk.fi/tutkimus/on-aika-herata/).Esitys löytyy [yhteistyöryhmän Tiimeristä](https://tila.tiimeri.fi/sites/vn-kiertotalous/Tiedostot/2021%20Kiertotalousohjelman%20toteutus/Yhteisty%C3%B6ryhm%C3%A4n%20kokoukset/5.%20kokous%2014.9.2022/Kiertotalousohjelman%20yhteisty%C3%B6ryhm%C3%A4%20%28Saku%20Vuori%20GTK%29pdf.pdf).

**Yhteenveto keskustelusta**: Keskeisin kysymys mineraalien osalta on se, vastaako saanti tarpeisiin, ja miten nopeasti kysyntään pitäisi vastata. Keskustelussa nousi kysymyksiä muun muassa rikastusprosessien kehittämisen mahdollisuuksista ja erityisesti sähköautojen akkujen materiaalien saannista. Todettiin, että uudet rikastusteknologiat ovat parantaneet saantia, mutta kun esiintymät ovat laihempia, esimerkiksi sivukiveä syntyy paljon. Lisäksi muun muassa akkuihin tarvittavien materiaalien merkittäviä esiintymiä ei ole löytynyt yli vuosikymmeneen, vaikka etsintään on käytetty runsaasti varoja.

Komissio on tekemässä aloitteita, että vuoteen 2030 mennessä ainakin joitakin kymmeniä prosentteja vihreän siirtymän tarvitsemista raaka-aineista saataisiin joko primääri- tai sekundäärilähteistä Euroopasta. Vuoteen 2030 asti metallit riittävät sähköautoihin Euroopassa, mutta sen jälkeen on paljon avoimia kysymyksiä.

Kestävän tulevaisuuden näkökulmasta ei riitäkään, että vaikkapa autokanta vain sähköistyy. Myös kulutuksen ja esimerkiksi autojen määrän ja liikennesuoritteiden on muututtava. Tarvitaan monenlaista teknologiaa, joka pystytään skaalaamaan nopeasti. Ei voida luottaa siihen, että tulee yksi pelastava teknologia. Lisäksi on pohdittava, tarvitaanko globaalit pelisäännöt luonnonvarojen kulutukselle. Tällä hetkellä suurvaltapolitiikka aiheuttaa lisähaasteita mineraalien saatavuudelle, sillä raaka-aineiden hallinnasta on tullut keskeinen osa suurvaltapolitiikkaa. Tähän kehitykseen on suhtauduttava vakavasti.

**5) Kiertotalouden green deal (10.28-10.40)**

Heikki Sorasahi esitteli Kiertotalouden green dealin valmistelun tilannetta. Esitys löytyy [yhteistyöryhmän Tiimeristä.](https://tila.tiimeri.fi/sites/vn-kiertotalous/_layouts/15/WopiFrame.aspx?sourcedoc=%7b092A2740-EB8D-4F2A-8D81-C6C69AD0A451%7d&file=kiertotalouden_greendeal%20(yhteisty%C3%B6ryhm%C3%A4%2014.9.2022).pptx&action=default)

**Yhteenveto keskustelusta:** Kesän aikana [Kiertotalouden green dealiin](https://ym.fi/kiertotalouden-green-deal) ilmoittautui mukaan noin 80 toimijaa. Mukaan saatiin lähes kaikki maakunnat, isoimmat kaupungit, yritys- ja toimialajärjestöjä, metsäteollisuuden suurimmat yritykset ja toimijoita rakentamissektorilta.

Keskustelussa nousi esiin, että Kiertotalouden green dealia esiteltäessä ja kuvattaessa ei ole korostettu Kiertotalousohjelman tavoitteisiin sisältyvää mahdollisuutta uusiutuvien luonnonvarojen kulutuksen kasvattamiselle. Tämä on johtunut osittain siitä, että esimerkiksi kuviin ei ole mahtunut pitkiä tekstejä. Lisäksi tavoite tarkoittaa kuitenkin sitä, että uusiutuvien luonnonvarojen olisi korvattava uusiutumattomia, sillä luonnonvarojen kulutuksen kokonaiskasvu ei ole Kiertotalousohjelman tavoitteen mukaista.

**6) Kiertotalouden osaamisverkosto Kiertotalous-Suomen ja Circular design -kehitysohjelman esittely (10.41-10.55)**

Paula Eskola (Motiva Oy) esitteli kiertotalouden osaamisverkoston eli Kiertotalous-Suomen suunnitelmia. Kiertotalous-Suomen lanseerataan 27.9.2022. Esitys löytyy [yhteistyöryhmän Tiimeristä](https://tila.tiimeri.fi/sites/vn-kiertotalous/Tiedostot/2021%20Kiertotalousohjelman%20toteutus/Yhteisty%C3%B6ryhm%C3%A4n%20kokoukset/5.%20kokous%2014.9.2022/Kiertotalous-Suomi%20esittely%2014.9.2022%20Paula%20Eskola%20%28003%29.pdf).

Anne Raudaskoski (Ethica Oy) esitteli Circular design –kehitysohjelmaa, joka starttaa 4.10.2022. Esitys löytyy [yhteistyöryhmän Tiimeristä](https://tila.tiimeri.fi/sites/vn-kiertotalous/Tiedostot/2021%20Kiertotalousohjelman%20toteutus/Yhteisty%C3%B6ryhm%C3%A4n%20kokoukset/5.%20kokous%2014.9.2022/CD-kehitysohjelma%20lyhyt%20esittely.pdf%20%28Anne%20Raudaskoski%2C%20Ethica%20Oy%29.pdf).

**7) Muut asia ja ajankohtaista**

* YM, TEM ja Sitra järjestävät Epävarmuuden ajasta hyvän kiertoon -keskustelutilaisuuden 29.9.2022 klo 9–13 Musiikkitalossa, Helsingissä.
* Lisätietoa ajankohtaisista asioista [Kiertotalousohjelman nettisivuilla](https://ym.fi/kiertotalousohjelma).

**8) Seuraava kokous**

Seuraava kokous on 30.11. klo 8.00-10.00.

Puheenjohtaja päätti kokouksen klo 10.59.